CELEX: 32015H0682
Language: hr
Date: 2015-04-29 00:00:00
Title: Preporuka Komisije (EU) 2015/682 оd 29. travnja 2015. o praćenju prisutnosti perklorata u hrani (Tekst značajan za EGP)

30.4.2015   
            
            
               HR
            
            
               Službeni list Europske unije
            
            
               L 111/32
            
         PREPORUKA KOMISIJE (EU) 2015/682
   оd 29. travnja 2015.
   o praćenju prisutnosti perklorata u hrani
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije, a posebno njegov članak 292.,
   budući da:
   
               (1)
            
            
               Perklorat je prirodno prisutan u okolišu, u ležištima nitrata i potaše, a može nastati i u atmosferi te s oborinama dospjeti u tlo i podzemne vode. Javlja se i kao okolišni kontaminant koji nastaje pri uporabi nitratnih gnojiva te pri proizvodnji, uporabi i zbrinjavanju amonijeva perklorata koji se upotrebljava u raketnim pogonskim sredstvima, eksplozivima, pirotehničkim sredstvima, punjačima zračnih jastuka i u drugim industrijskim procesima. Perklorat može nastati i pri razgradnji natrijeva hipoklorita koji se upotrebljava za dezinfekciju vode te može kontaminirati sustav opskrbe vodom. Voda, tlo i gnojiva smatraju se potencijalnim izvorima kontaminacije hrane perkloratom.
            
         
               (2)
            
            
               Znanstveni odbor za kontaminante u prehrambenom lancu (Odbor CONTAM) Europske agencije za sigurnost hrane (EFSA) dostavio je znanstveno mišljenje o rizicima za javno zdravlje povezanima s prisutnošću perklorata u hrani (1). Odbor CONTAM zaključio je da bi se kronična prehrambena izloženost perkloratu mogla smatrati zabrinjavajućom, osobito u slučaju njegova visokog unosa među mlađim dobnim skupinama populacije s blagim ili srednjim oblikom nedostatka joda. Nadalje, kratkotrajno izlaganje perkloratu moglo bi se smatrati zabrinjavajućim u slučaju dojenčadi koja se hrani majčinim mlijekom i male djece s niskim unosom joda.
            
         
               (3)
            
            
               Odbor CONTAM preporučio je da se prikupi više podataka o prisutnosti perklorata u hrani u Europi, osobito u povrću, hrani za dojenčad te mlijeku i mliječnim proizvodima kako bi se što više smanjila nesigurnost u procjeni rizika. Visoke su razine pronađene u tikvenjačama i lisnatom povrću, posebice u slučaju uzgoja u staklenicima/pod zaštitnim pokrovom. Nema dovoljno podataka o prisutnosti perklorata u hrani, posebice u uzorcima hrane uzetima nakon 1. rujna 2013. Analizom perklorata u vodi za piće trebalo bi po mogućnosti obuhvatiti i vodu za piće koja nije obuhvaćena definicijom hrane iz Uredbe (EZ) 178/2002 Europskog parlamenta i Vijeća (2). Od 1. rujna 2013. uvedene su mjere za smanjenje rizika, a podaci o perkloratu u uzorcima koji su uzeti nakon toga bolje odražavaju načelo „što je manje moguće”, zahvaljujući primjeni dobre prakse (uporaba gnojiva koja sadržavaju niske razine perklorata), i sadašnju prisutnost perklorata u hrani.
            
         
               (4)
            
            
               Stoga je potrebno preporučiti praćenje prisutnosti perklorata u hrani,
            
         DONIJELA JE OVU PREPORUKU:
   
               1.
            
            
               Države članice trebale bi provoditi praćenje prisutnosti perklorata u hrani uz aktivno sudjelovanje subjekata u poslovanju s hranom, a posebno:
               
                           (a)
                        
                        
                           u voću, povrću i njihovim prerađevinama, uključujući sokove;
                        
                     
                           (b)
                        
                        
                           u hrani za posebne prehrambene potrebe za dojenčad i malu djecu kako je definirano u Uredbi (EU) br. 609/2013 Europskog parlamenta i Vijeća (3);
                        
                     
                           (c)
                        
                        
                           u sušenom začinskom bilju i začinima, čaju te biljnim i voćnim infuzijama;
                        
                     
                           (d)
                        
                        
                           u pićima, uključujući vodu za piće.
                        
                     
         
               2.
            
            
               Kako bi se osigurala reprezentativnost uzoraka u seriji, države članice trebale bi slijediti postupke uzorkovanja utvrđene u Prilogu Uredbi Komisije (EZ) 1882/2006 (4) za lisnato povrće i dijelu B Priloga Uredbi Komisije (EZ) br. 333/2007 (5) za ostalu hranu u okviru područja primjene Uredbe (EZ) br. 333/2007.
            
         
               3.
            
            
               Sljedećom se metodom postižu pouzdani rezultati:
               „Quick Method for the Analysis of Residues of numerous Highly Polar Pesticides in Foods of Plant Origin involving Simultaneous Extraction with Methanol and LC-MS/MS Determination (QuPPe-Method) – Version 7.1”. Metoda se može preuzeti na: http://www.crl-pesticides.eu/library/docs/srm/meth_QuPPe.pdf
               Osim toga trebalo bi pogledati članak „Analysis of Perchlorate in Food Samples of Plant Origin Applying the QuPPe-Method and LC-MS/MS” u kojem se opisuje kako uključiti okolišni kontaminant perklorat u prethodno spomenutu multirezidualnu metodu QuPPe. Članak se može preuzeti na: http://www.analytik-news.de/Fachartikel/Volltext/cvuase2.pdf
               Treba nastojati da granica kvantifikacije (LOQ) ne bude viša od 2 μg/kg pri analizi perklorata u hrani za dojenčad i malu djecu, 10 μg/kg u ostaloj hrani i 20 μg/kg u sušenom začinskom bilju, začinima, čaju te biljnim i voćnim infuzijama.
            
         
               4.
            
            
               Države članice s aktivnim sudjelovanjem subjekata u poslovanju s hranom trebale bi provesti ispitivanja kako bi utvrdile čimbenike koji dovode do prisutnosti perklorata u hrani. Konkretno, analiza prisutnosti perklorata u gnojivu, tlu, vodi za navodnjavanje i proizvodnoj vodi primjerena je u slučajevima kada su ti čimbenici relevantni.
            
         
               5.
            
            
               Države članice trebale bi osigurati da se EFSA-i redovito dostavljaju analitički rezultati, a najkasnije do kraja veljače 2016., u formatu za podnošenja podataka EFSA-e u skladu sa zahtjevima iz Smjernica EFSA-e za standardni opis uzorka (SSD) za hranu i hranu za životinje (6) te njezinim dodatnim posebnim zahtjevima za izvješćivanje.
            
         
      Sastavljeno u Bruxellesu 29. travnja 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  Odbor CONTAM EFSA-e (Znanstveni odbor za kontaminante u prehrambenom lancu EFSA-e), 2014. Scientific Opinion on the risks to public health related to the presence of perchlorate in food, in particular fruits and vegetables. EFSA Journal 2014;12(10):3869, 106 str. doi:10.2903/j.efsa.2014.3869.
   
      (2)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.).
   
      (3)  Uredba (EU) br. 609/2013 Europskog parlamenta i Vijeća od 12. lipnja 2013. o hrani za dojenčad i malu djecu, hrani za posebne medicinske potrebe i zamjeni za cjelodnevnu prehranu pri redukcijskoj dijeti te o stavljanju izvan snage Direktive Vijeća 92/52/EEZ, direktiva Komisije 96/8/EZ, 1999/21/EZ, 2006/125/EZ i 2006/141/EZ, Direktive 2009/39/EZ Europskog parlamenta i Vijeća i uredbi Komisije (EZ) br. 41/2009 i (EZ) br. 953/2009 (SL L 181, 29.6.2013., str. 35.).
   
      (4)  Uredba Komisije (EZ) br. 1882/2006 od 19. prosinca 2006. o utvrđivanju metoda uzorkovanja i analize za službenu kontrolu količine nitrata u pojedinoj hrani (SL L 364, 20.12.2006., str. 25.).
   
      (5)  Uredba Komisije (EZ) br. 333/2007 od 28. ožujka 2007. o metodama uzorkovanja i analitičkim metodama za službenu kontrolu razina olova, kadmija, žive, anorganskog kositra, 3-MCPD-a i benzo(a)pirena u hrani (SL L 88, 29.3.2007., str. 29.).
   
      (6)  http://www.efsa.europa.eu/en/datex/datexsubmitdata.htm